Source: http://www.salaonline.sk/pisete-nam/clanok/vyrub-lesa-pri-zeleznicnom-moste
Timestamp: 2020-02-28 07:45:18+00:00
Document Index: 5899037

Matched Legal Cases: ['§ 17', '§47', '§ 47', '§ 48', '§17', '§ 7', '§ 17', '§ 47', '§ 17', '§\n17', '§ 47', '§ 47']

Výrub lesa pri železničnom moste - salaonline.sk - Vaše mesto, kdekoľvek ste, vždy s Vami, Šaľa
Výrub lesa pri železničnom moste
Publikované Sala Online, 15.04.2015 - 20:16
Z redakčnej pošty:
Dnes som sa bol prejsť pri Váhu a s hrôzou som zistil, že pokračuje výrub lesa pri železničnom moste. Podľa mojich vedomostí sa smie výrub lesa vykonávať v období vegetačného pokoja, čo je do 31. marca (v prílohe znenie zákona).
Tie stromy začínajú rašiť a nehovoriac o hniezdení vtákov. Už viac rokov tam hniezdi Ďateľ čierny, ktorý už od polovice apríla začína znášať v hniezde vajíčka, nakoľko to je posledná zachovalá časť lesa so starými stromami v blízkom okolí Šale.
Neviem komu to patrí, ale stačí sa pozrieť na pred viac rokmi vyrúbaný les z druhej strany železničného mosta. Nasadil tam niekto niečo? Keď aj áno tak to nie je vidieť, lebo sa o to nikto nestará a je tam strašná húština. Z pňov vyrezaných stromov, ktoré neboli odstránené vyrastajú nové výhonky, k tomu agáty a iné stromy a kry. Zaujímavé, že v okolí obce Hetmín a aj ďalej je o nový les postarané. Pravidelne sa čistí a kosí priestor medzi sadenicami stromov. To je nehorázne. Zlikvidujeme všetko okolo seba zvieratá, prírodu, hlavne, že zarobíme. Hanba.
Nespokojný občan Šale
(redakcia príspevok neupravovala)
Príloha: (redakcia prílohu skrátila)
· Zákon Národnej rady Slovenskej republiky o ochrane prírody a krajiny č.543/2002 Z.z.,
· Vyhláška MŽP SR č. 24/2003 ktorou sa vykonáva zákon č.543/2002 Z.z. o ochrane prírody a krajiny.
Ciele ochrany drevín:
· Ochrana drevín je činnosť zameraná na udržanie ich ekologických a estetických funkcií v prírode a krajine a v urbánnom priestore a na predchádzanie ich neodôvodnenému výrubu (§ 17 ods. 1 vykonávacej vyhlášky).
· Prvoradým cieľom ochrany drevín je ich nepretržité udržiavanie v dobrom kondičnom a zdravotnom stave tak, aby mohli plniť funkcie podľa svojho umiestnenia vo voľnej krajine, alebo v sídlach podľa zvoleného funkčného typu. Uvedený stav sa dosahuje neustálym udržiavaním drevín alebo ich včasným a odborným ošetrením.
. Výruby drevín sa uplatňujú len vo výnimočných a odôvodnených prípadoch. Ich realizácia je finálnym, a teda už nemeniteľným riešením v procese starostlivosti a ochrany drevín.
Zákazy na úseku ochrany drevín:
· Drevinu možno poškodiť aj neodborným zásahom pri ošetrovaní alebo pri bežnej údržbe, ktorou je napríklad aj pomerne častý rez vetiev (výchovný, bezpečnostný, zdravotný, tvarovací alebo presvetľovací).
· Ošetrovanie drevín by malo byť vykonávané odborne spôsobilými fyzickými alebo právnickými osobami.
Povinnosti vlastníkov (správcov, nájomcov) pozemkov s výskytom drevín:
· Vlastník (správca, nájomca) pozemku, na ktorom sa nachádza drevina, je povinný sa o ňu starať, najmä ju ošetrovať a udržiavať (§47 ods. 2 zákon č.543/2002 Z.z. o ochrane prírody a krajiny).
· Súhlas na výrub dreviny vydáva obec v súlade s § 47 a § 48 zákona č. 543/2002 Z. z. o ochrane prírody a krajiny, a to formou rozhodnutia a na jeho vydanie sa vzťahuje zákon č. 71/1967 Z. z. o správnom konaní v znení neskorších predpisov.
· Žiadosť o vydanie súhlasu na výrub dreviny obsahuje tieto náležitosti (§17 ods. 7 vykonávacej vyhlášky):
- meno, priezvisko a trvalý pobyt alebo názov alebo obchodné meno, sídlo alebo miesto podnikania žiadateľa,
- katastrálne územie, parcelné číslo a druh pozemku, na ktorom drevina rastie, a kópiu katastrálnej mapy alebo iný doklad umožňujúci identifikáciu dreviny v teréne,
- súhlas vlastníka, správcu, prípadne nájomcu (ak mu takéto oprávnenie vyplýva z nájomnej zmluvy) pozemku, na ktorom drevina rastie, ak žiadateľ nie je jeho vlastníkom (správcom nájomcom),
- špecifikáciu dreviny, ktorá sa ma vyrúbať, najmä druh, počet, zdravotný stav, obvod kmeňa meraný vo výške 130 cm nad zemou alebo tesne pod miestom jeho rozkonárenia, ak túto výšku nedosahuje, alebo výmeru krovitého porastu,
- odôvodnenie žiadosti.
· Správne poplatky:
1. fyzická osoba , 200,- Sk
činnosti súvisí s podanou žiadosťoo, 2 000,- Sk
Správne poplatky vyberané obcami na úseku ochrany prírody a krajiny sa platia podľa § 7 ods. 2 zákona č. 145/1995 Z. z. o správnych poplatkoch v znení neskorších predpisov prevodom z účtu v banke, poštovým poukazom na účet obce alebo v hotovosti do pokladnice obce. Vybrané správne poplatky sú podľa § 17 ods. 1 cit. zákona príjmom rozpočtu obce, ktorá takýto úkon vykonáva.
· Pri vydávaní súhlasu na výrub dreviny podľa § 47 ods. 2 zákona č.
543/2002 Z. z. o ochrane prírody a krajiny v znení neskorších predpisov
orgán ochrany prírody (obec) prihliada na:
- druh a zdravotný stav dreviny,
- funkciu a význam dreviny pre životné prostredie,
- to, aby sa výrub dreviny uskutočnil najmä v období vegetačného pokoja (obdobie vegetačného pokoja je určené od 1. októbra do 31. marca v súlade s § 17 ods. 9
vykonávacej vyhlášky).
· Odôvodneným prípadom na vydanie súhlasu na výrub dreviny je podľa §
17 ods. 10 vykonávacej vyhlášky najmä preukázanie:
- zlého zdravotného stavu dreviny, z ktorého hľadiska má drevina malú
Výrub drevín, na ktorý sa nevyžaduje súhlas orgánu ochrany prírody (obce):
· Na stromy s obvodom kmeňa do 40 cm, meraným vo výške 130 cm nad zemou a krovité porasty s výmerou do 10 m2.
· Pri obnove produkčných ovocných drevín , ak sa výsadba nových ovocných drevín uskutoční do šiestich mesiacov odo dňa výrubu (ten, kto z tohto dôvodu drevinu vyrúbal, je povinný túto skutočnosť písomne oznámiť a zároveň preukázať splnenie podmienok na výrub drevín orgánu ochranu prírody /obci/ najneskôr do piatich dní od uskutočnenia výrubu podľa § 47 ods. 6 zákona č. 543/2002 Z. z. o ochrane prírody a krajiny v znení neskorších predpisov).
· Pri bezprostrednom ohrození zdravia alebo života človeka, alebo značnej škody na majetku (ten, kto z tohto dôvodu drevinu vyrúbal, je povinný túto skutočnosť písomne oznámiť a zároveň preukázať splnenie podmienok na výrub drevín orgánu ochranu prírody /obci/ najneskôr do piatich dní od uskutočnenia výrubu podľa § 47 ods. 6 zákona č. 543/2002 Z. z. o ochrane prírody a krajiny v znení neskorších predpisov). Pod bezprostredným ohrozením zdravia alebo života človeka alebo značnej škody na majetku sa rozumie taký stav bezprostredného ohrozenia, ktorý je vyvolaný najmä nepredvídateľnou alebo neodvrátiteľnou udalosťou nezávislou od ľudskej vôle, s ktorou sa spájajú následky týkajúce sa ohrozenia zdravia alebo života človeka alebo vzniku značnej škody na majetku – úder blesku, povodeň, zemetrasenie, smršť, zosuv pôdy a eróziu, suché odumreté stromy nachádzajúce sa na miestach, kde môžu ohroziť zdravie alebo život človeka alebo spôsobiť značnú škodu na majetku.
· Ak oprávnenie alebo povinnosť výrubu vyplýva z osobitných predpisov